b'\n_START_ARTICLE_\nInterpelacija\n_START_PARAGRAPH_\nInterpelacija je parlamentaren izraz za z ustavo dolo\xc4\x8den institut parlamentarne kontrole nad delovanjem vlade ali posameznega ministra. S tem institutom parlament vpliva na na\xc4\x8din dela izvr\xc5\xa1ilne oblasti. V interpelaciji namre\xc4\x8d parlament lahko zastavi formalna vpra\xc5\xa1anja (po navadi na posebnih sejah o interpelaciji), vlada ali posamezni minister pa mora na vpra\xc5\xa1anja odgovoriti in s tem opravi\xc4\x8diti svojo politiko. Dr\xc5\xbeavni zbor lahko nato poda usmeritve za nadaljnje delo v obliki posebej sprejetih sklepov. Po kon\xc4\x8dani razpravi o interpelaciji se lahko vlo\xc5\xbei tudi predlog za glasovanje o nezaupnici vladi oz. ministru.'